"Resurrección".1499-1500. Por Perugino.
A **Resurrección de Xesús** é o nome dado á fe cristiá de que Xesús de Nazaret retornou á vida o domingo seguinte ao venres na cal el foi crucificado. É unha doutrina central da fe e da teoloxía cristiá e parte do Credo Niceno: *"Resucitou dos mortos ao terceiro día, conforme as Escrituras."*

Segundo o Novo Testamento, ocorreu ao terceiro día de que Xesús fose crucificado, morto e sepulto nunha tumba. O momento preciso da resurrección non se describe, nin aparece como presenciado por ninguén (nin sequera polos soldados que custodiaban o lugar); si a súa consecuencia: as miróforas (tres Marías o santas mulleres) encontran a tumba baleira (nun dos evanxeos, o de Mateu, no medio dun estrondo causado pola chegada dun anxo -nos demais evanxeos tamén aparecen anxos, aínda que noutra actitude-). A partir dese momento menciónanse varias aparicións de Xesús resucitado en diversas ocasións, tanto a María Madalena (*Noli me tangere*) como aos apóstolos (Tomé, que mostrara a súa incredulidade, é invitado polo propio Xesucristo a meter a man na chaga do costado) e a outros discípulos (aos discípulos de Emaús e a un grupo de máis de cincocentos "irmáns").

A resurrección de Xesucristo celébrase no calendario cristián coa festividade do Domingo de Pascua ou de resurrección. O domingo de resurrección denomínase tamén nos Συναξάριον *synaxarion* e calendarios litúrxicos da igrexa ortodoxa "domingo das miróforas co nobre Xosé*.*

Os textos evanxélicos datan o descubrimento da tumba baleira en *o primeiro día* da semana seguinte á celebración da pascua xudía (que é a festividade que se celebrou na Última Cea). A expresión *ao terceiro día*, que suscita unha curiosa controversia cronolóxica (menos de corenta e oito horas cóntanse como tres días), é a máis utilizada por recollerse no Credo: *resucitou ao terceiro día, segundo as Escrituras*; e provén dun fragmento do Evanxeo de Lucas: *xa van tres días que sucederon estas cousas* (a morte de Xesús)

Notas
-----

1. ↑  Versión actualizada do Credo Niceno-Constantinopolitano presentada no Primeiro Concilio de Constantinopla (381), en Norman Tanner, *New Short History of the Catholic Church*, page 33 (Burns & Oates, 2011). ISBN 978-0-86012-455-9
2. ↑  Aplícase moi pouco en masculino (miróforos), e designa os personaxes que interveñen en descubrimento da tumba baleira. A palabra grega Μυροφόροι transcrita ao latín como *Myrophorae*, literalmente significa "portadores da mirra". Ademais das Tres Marías, hai dous varóns que non interveñen neste episodio pero que se identifican coa mirra neste contexto: Nicodemo e Xosé de Arimatea, que interviñeron no descendemento da Cruz e embalsamaron o corpo de Cristo con mirra e aloes. Richard Bauckham, Jesus and the Eyewitnesses (Eerdmans Publishing Company: Cambridge, 2006. No contexto da natividade de Xesús, os Reis Magos levaron ouro, incenso e mirra como agasallo ao Neno.
3. ↑  Stagg, Evelyn and Frank. Woman in the World of Jesus. Philadelphia: Westminster Press, 1978 ISBN 0-664-24195-6.
4. ↑  Tilborg, Sj. van and P. Chatelion Counet. Jesus' Appearances and Disappearances in Luke 24, Leiden etc.: Brill, 2000.
5. ↑  Glenn W. Most, Doubting Thomas.
6. ↑  Evanxeo de Xoán, 20: 24-29. Tradución na páxina web do Vaticano.
7. ↑  1 Corintios 15:6. Tradución na páxina web do Vaticano.
8. ↑  "Sunday of the Holy Myrrhbearing Women with the Noble Joseph". Arquivado dende o orixinal o 20 de outubro de 2012. Consultado o 17 de abril de 2014.
9. ↑  "*La Resurección de Jesús*". Arquivado dende o orixinal o 02 de xullo de 2013. Consultado o 17 de abril de 2014.
10. ↑  Lucas 24

|  |  |
| --- | --- |
| Control de autoridades | 
* Wd: Q51624
* BNF: 11947308z
* BRE: 1929608
* GND: 1023791102
* LCCN: sh85070108
* NDL: 00563617
* NKC: ph138459
* Orthodox Encyclopedia: 155304

 |